Turinys

# Spausdinimas

Čia nurodomos spausdinimo parinktys.

Jei norite tai atlikti…

Pasirinkite LibreOffice → Parinktys Priemonės → Parinktys → LibreOffice → Spausdinimas.

Duomenų kiekio mažinimas spartesniam spausdinimui

## Spausdinimo duomenų kiekio mažinimas

Galima sumažinti į spausdintuvą siunčiamų duomenų kiekį. Kuo mažesnis duomenų kiekis, tuo spausdinimas vyks greičiau, nes bus mažesni spausdinimo failai. Jei spausdintuvas turi nedaug atminties, mažesnius failus spausdinti lengviau. Sumažinus į spausdintuvą siunčiamų duomenų kiekį spaudinio kokybė gali būti prastesnė.

### Nuostatos:

Nurodoma, ar spausdinimo parinktys taikomos tiesioginiam spausdinimui spausdintuvu, ar spausdinimui į failą.

### Mažinti skaidrumą

Jei ši parinktis pažymėta, skaidrūs objektai bus spausdinami kaip įprasti pagal žemiau dviem žymimosiomis akutėmis parinktas nuostatas.

Skaidrių objektų negalima tiesiogiai siųsti į spausdintuvą. Skaidrūs objektai pirmiausia verčiami taškinės grafikos objektais ir tik tada spausdinami. Priklausomai nuo taškinės grafikos objektų dydžio ir spaudinio skiriamosios gebos, spausdinamų duomenų kiekis gali labai padėti.

#### Automatiškai

Skaidrūs objektai spausdinami kaip skaidrūs tik tuo atveju, jei jie užima mažiau nei ketvirtadalį viso lapo ploto.

#### Neskaidru

Skaidrūs objektai visada spausdinami kaip neskaidrūs.

### Keisti kokybę

Nustatoma, kad taškinės grafikos paveikslai būtų spausdinami prastesnės kokybės. Skiriamąją gebą galima tik mažinti, o ne didinti.

#### Aukšta arba įprasta spausdinimo kokybė

Aukšta spausdinimo kokybė reiškia 300 tšk./col. skiriamąją gebą. Įprasta – 200 tšk./col. skiriamąją gebą.

#### Skiriamoji geba

Nurodoma didžiausia spaudinio skiriamoji geba. Skiriamąją gebą galima tik mažinti, bet ne didinti.

#### Įtraukti permatomus objektus

Jei ši parinktis pažymėta, sumažinta skiriamoji geba ir prastesnė kokybė taip pat taikoma ir skaidriems objektams.

### Mažinti gradientą

Jei ši parinktis pažymėta, gradientai spausdinami prastesnės kokybės.

#### Gradiento juostos

Nurodomas didžiausias gradiento juostų spaudinyje skaičius.

#### Pereinamoji spalva

Nustatoma, kad gradientai būtų spausdinami tik viena pereinamąja spalva.

### Spalvas versti pilkais atspalviais

Nurodoma, kad visos spalvos būtų spausdinamos tik kaip pilki atspalviai.

## Spausdintuvo pranešimai

Pasirenkama, kokie pranešimai turi būti rodomi prieš pradedant spausdinimą.

### Lapo dydis

Šį langelį pažymėkite, jei veikiamajam dokumentui spausdinti reikalingas tam tikro dydžio popieriaus lapas. Jei turimu spausdintuvu nebus galima spausdinti ant reikiamo dydžio lapo, bus parodytas klaidos pranešimas.

### Lapo padėtis

Pažymėkite šį langelį, jei veikiamajam dokumentui spausdinti reikalinga tik konkreti popieriaus lapo padėtis. Jei spausdintuvu nebus galima spausdinti ant reikiamo formato lapo, bus parodytas klaidos pranešimas.

### Skaidrumas

Kai šis langelis pažymėtas, programa perspės, jei spausdinamame dokumente bus skaidrių objektų. Atsivėrusiame dialogo lange bus galima pasirinkti, kaip spausdinti skaidrius objektus.